《从潼关至华阴西岳庙 其二》
清代·陆耀遹

琼宫绀宇郁嵯峨，遍访遗碑玩古柯。万树晴云浮太华，四山春古下黄河。

咸阳建策貂裘敝，杜曲韬弓虎迹多。不信此生难自断，更从画壁恣摩呵。

作者简介：（1774—1836）江苏武进人，字绍闻，号劭文。县学生。工诗，喜金石，搜辑摹拓，所得甚富。尝客陕西巡抚幕。道光间，官阜宁教谕。有《续金石萃编》、《双白燕堂集》。